Присовјани

Присовјани — село во Општина Струга, во областа Малесија, во околината на градот Струга.

 Географија и местоположба 
Селото се наоѓа во областа Малесија, во западните падини на планината Караорман. Оддалечено е 23 километри северно од Струга.

Поедини места во атарот на селото ги носат следните имиња. Распаѓе, Гола, Краста, Фурка, Рамни Камен, Горни Ливаѓе, Рамна Ливада, и др.

Соседни села на Присовјани се. Мислодежда и Брчево од југ. Глобочица од исток, Црвена Вода и Песочани од запад, Збажди од север.

 Историја 
Во XIX век селото било дел од Охридската каза на Отоманското Царство.

 Стопанство 

 Население 

Според статистиката на Васил К’нчов („Македонија, Етнографија и статистика“) од 1900 година, во Присовјани живееле 800 жители, сите Македонци.Васил К’нчов. „Македонија. Етнографија и статистика“. Софија, 1900, стр. 253. Според егзархискиот секретар Димитар Мишев, („La Macédoine et sa Population Chrétienne“) во 1905 година во Присовјани имало 480 Македонци, под врховенството на Бугарската егзархија.D.M.Brancoff. "La Macédoine et sa Population Chrétienne". Paris, 1905, рр. 162-163.

На Етнографската карта на Битолскиот Вилает од 1901 г. Присони е претставено како чисто македонско село во Охридската каза на Битолскиот санџак со 60 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 300 Македонци.

Според пописот на населението на Македонија од 2002 година, селото има 11 жители, сите Македонци.Попис на населението, домаќинствата и становите во Република Македонија, 2002 - Книга X

Според последниот попис од 2021 година, во селото живееле 3 жители, сите 3 лица без податоци.

 Родови 

Присовјани е чисто македонско село.

Според истражувањата во периодот од 1948 до 1950 година, родови во селото биле:

 Доселеници: Грковци (39 к.) се делат на Треновци, Трајковци, Спасевци, Марковци, Мојсовци, Неловци, Кузмановци, Вељановци, Таневци, Ристовци, Петковци и Симоновци. Потекнуваат од предокот Никола кој се доселил од некое место во Тракија. Во старото место бил заробен од турски бег и донесен овде. Овде се оженил со некоја девојка од Дримкол, или од селото Елевци и така го основал родот.  Времето кога е доселен основачот на родот е во XVIII век; Шуминовци (22 к.) се делат на Петковци, Котевци, Лечовци, Ќитовци, Иловци, Трпчевци и Милошовци. Потекнуваат од предокот Митре кој бил исто така заробен од турски бег и донесен во селото. Тој бил однекаде од Шумадија во Србија. Овде се оженил со девојка од селото Тучепи во Голо Брдо и така го основал родот; Петревци (2 к.), Чукевци или Стрезовци (1 к.) и Митревци (1 к.) за ови три рода присовјанци велат дека се посебни родови.  Митревци се доселени од сега раселеното село Славила кај Селци. А другите два рода се со непознато потекло.

 Галерија 
Галерија од фотографии на Присовјани

 Општествени установи 
мини|Црквата „Св. Никола“.
Цркви
 Црква „Св. Никола“
 Црква „Св. Атанасиј“
 Црква „Св. Богородица“

 Самоуправа и политика 

 Културни и природни знаменитости 
Археолошки наоѓалиштаКоцо, Димче (1996). Археолошка карта на Република Македонија. стр. 397, Скопје: МАНУ. ISBN 9789989101069
Кула — градиште — утврдена населба од доцноантичкото време; 
Металица — средновековна населба; 
Селишта — средновековна црква; 
На Црков — некропола од доцниот среден век.

 Редовни настани 

 Личности 
Родени
 Јован Котески (1932 - 2001), македонски писател
 Тасе Христов, македонски револуционер
 Цветко Христов, македонски револуционер
 Дојчин Христов, македонски револуционер

 Култура и спорт 

 Иселеништво 
Од родовите се знае за следните иселеници до 1950-тите.

 Од Грковци се иселени во: Софија (четири семејства од 1895 година), Австрија (четири семејства од 1906 година), Унгарија (две семејства од 1908 година), Чешка (две семејства од 1908 година), Грко Поле (од 1918 година, таму познати како Малесорци или Ристовци), Охрид (осум семејства од периодот помеѓу 1920 и 1923 година), Белград (две семејства од 1921 година), Скопје (две семејства од 1923 година), Пожаревац (едно семејство од 1933 година), Збажди (на имот на роднина од 1946 година) и во Битола (едно семејство од 1946 година).
 Савевци (биле посебен род) се иселиле во: Јабука (едно семејство од 1946 година, двајца браќа).
 Петревци се иселени во: Струга (едно семејство од 1946 година).
 Чукевци се иселени во: Нови Сад (две семејства од 1936 година).
 Шуминовци се иселени во: Белград (две семејства од 1880 година), Нови Сад (едно семејство од 1890 година), Германија (три семејства од пред 1903 година, во Лајпциг и Ерфурт), Софија (три семејства од после 1903 година), и во Мороишта (од 1925 и 1948 година, познати како Трпчевци).

Вељановци се иселиле во Безово во Дебарски Дримкол. Во Присовјани припаѓале на родот Грковци.

Денес селото е пред целосно изумирање. Иселувањата продолжиле и после 1950та година. Претежно во блиските градови Охрид и Струга.

 Наводи 

 Надворешни врски 

Категорија:Села во Македонија
Категорија:Струшки села
Категорија:Села во Општина Струга